બુધવારે ૩૧ ઓક્ટોબરને સરદાર પટેલની જન્મજયંતિ હોવાથી વડાપ્રધાન સ્ટેચ્યુ ઓફ યુનિટી ખાતે પુષ્પાંજલિ અર્પણ કરશે. ત્યારે હવાઇ દળના બે હેલિકોપ્ટર એમઆઇ-૧૭ આકાશમાં સ્થિર થઇ પુષ્પવૃષ્ટી કરશે. આ ઐતિહાસિક પળે વડાપ્રધાન સરદાર પટેલના ચરણોમાં દીપ પ્રાગટ્ય કરશે ત્યારે વેદોક્ત ગણેશ મંત્ર અને સ્વસ્તિ વાચન તથા નર્મદા મંત્રના ગાન સાથે જલાભિષેક કરાશે. આ જળાભિષેક માટે નર્મદા, ગંગા, સરસ્વતી, યુમાન, જમુના સહિત ૩૦ મહત્વની નદીઓના પાણીના કળશ લવાયા છે. વડાપ્રધાન અહીં એક જનસભાને સંબોધશે. ત્યાર બાદ હેલિકોપ્ટરથી વડોદરા પહોંચશે. ત્યાંથી દિલ્હી જવા રવાના થશે.